નાયબ મુખ્યમંત્રી નીતિન પટેલ આજે વડોદરાની મુલાકાતે હતા. નીતિન પટેલે આજે વડોદરા શહેરી વિકાસ સત્તામંડળ (વુડા) દ્વારા પ્રધાનમંત્રી આવાસ યોજના હેઠળ રૂા. ૧૩૭.૭૮ કરોડના ખર્ચે સેવાસી તથા ખટંબા ખાતે નિર્માણ થનાર ૨૦૨૮ આવાસોના ખાતમુહૂર્ત કર્યું હતું. સાથે જ વુડા હદના પૂર્વ વિસ્તારના સિંકદરપુરા, સયાજીપુરા, હનુમાનપુરા, અણખોલ તથા ખટંબા ખાતે રૂા. ૧૦.૧૭ કરોડના ખર્ચે ડ્રેનેજ નેટવર્ક તથા પશ્ચિમ વિસ્તારના સમીયાલા-બીલ- ભાયલી TP સ્કીમ નં.-૫માં રૂા. ૭.૭૫કરોડના ખર્ચે નિર્માણ થનાર પાંચ MLD STP કામ સહિત રૂા. ૧૫૫.૭૦ કરોડના કામોનું ખાતમુહૂર્ત કર્યુ હતું.